Παραλία Μετοχίου Εύβοιας

Η Παραλία Μετοχίου είναι παραθαλάσσιος οικισμός του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 17 κατοίκους. Η παραλία βρίσκεται στις ακτές του Αιγαίου, ανάμεσα στην Χιλιαδού και την παραλία Θαψά, και δεν είναι οργανωμένη. Έχει βότσαλα και βαθαίνει γρήγορα. Διαθέτει ταβέρνες, καφέ και ενοικιαζόμενα δωμάτια. Μέσα στη θάλασσα βρίσκεται βράχος ο οποίος είναι γνωστός ως Πετεινός λόγω του χαρακτηριστικού σχήματός του.

Αναγνωρίστηκε ως ανεξάρτητος οικισμός το 2001, οπότε και εντάχθηκε στον καποδιστριακό δήμο Κύμης. Με το πρόγραμμα Καλλικράτης προσαρτήθηκε στον δήμο Κύμης-Αλιβερίου. Στην απογραφή του 2001 είχε 84 κατοίκους.

Παραπομπές 

Χωριά του νομού Εύβοιας
Δήμος Κύμης - Αλιβερίου
Παραλίες της Ελλάδας